રેમેડેસિવિર : ગુજરાતમાં કોરોનાની સારવાર માટે જે દવા મેળવવા માટે પડાપડી થઈ રહી છે શું છે?\nYouTube કન્ટેન્ટ પૂર્ણ, 1

તેમણે પોતાના નિવેદનમાં આગળ જણાવ્યું હતું કે આ ફરિયાદોને ધ્યાને લઈ ગુજરાત સરકારે રેમેડેસિવિરના ત્રણ લાખ ઇન્જેક્શન મગાવવાનો ઑર્ડર આપ્યો છે. જેથી નજીકના ભવિષ્યમાં આ દવાની કોઈ અછત નહીં રહે.

પરંતુ વાસ્તવમાં ગુજરાતમાં કેટલાંક સ્થળોએ આ દવા મેળવવા માટે રીતસર પડાપડી થઈ રહી હોવાનું જોવા મળી રહ્યું છે. 

આ દરમિયાન સમાચાર સંસ્થા એએનઆઈના જણાવ્યા અનુસાર ઇન્ડિયન મેડિકલ ઍસોસિયેશને તબીબોને રેમડેસિવર દવાના વિવેકપૂર્ણ ઉપયોગ કરવા અંગેનું સૂચન આપ્યું છે. 

Twitter કન્ટેન્ટ પૂર્ણ, 1

રેમડેસિવિર કોણ બનાવે છે?

અમેરિકાની ફાર્માસ્યુટિકલ કંપની જીલિયડ રેમેડેસિવિર બનાવે છે અને ખરેખર તો આ ઇબોલા વાઇરસના દરદીઓની સારવાર માટે શોધાઈ હતી

આખરે આ દવામાં એવું તો શું ખાસ છે કે લોકોમાં તેને મેળવવા માટે પડાપડી કેમ થઈ રહી છે?

રેમેડેસિવિર અમેરિકાની ફાર્માસ્યુટિકલ કંપની જીલિયડ બનાવે છે. પરંતુ આપને જાણીને નવાઈ લાગશે કે આ દવા ખરેખર તો ઇબોલા વાઇરસના દર્દીઓની સારવાર માટે શોધવામાં આવી હતી. 

રેમેડેસિવિર વાઇરસને આપણા કોષોની અંદર રેપ્લિકેટ થવા માટે જરૂરી ગણાતા એન્ઝાઇમ પર હુમલો કરે છે. આ રીતે કોરોના વાઇરસ સામે અસરકારક પુરવાર થાય છે. 

આ દવા ભારત જેવા દેશોમાં ઉપલબ્ધ બનાવવા માટે આ દવાની નિર્માતા કંપની જીલિયડે ભારત અને પાકિસ્તાનની ફાર્માસ્યુટિકલ કંપનીઓ સાથે કરાર કર્યા છે. 

એશિયાના દેશો સહિત કુલ 127 દેશોમાં આ દવા પૂરી પાડવા માટે જીલિયડ સાઇન્સે સિપ્લા લિમિટેડ, ફિરોઝસન્સ લૅબોરેટરી, હેતેરો લૅબ્સ લિમિટેડ, જયુબિલન્ટ લાઇફસાઇન્સ અને મિલાન જેવી કંપનીઓ સાથે કરાર કર્યા છે.

નોંધનીય છે કે રેમેડેસિવિરની ક્લિનિકલ ટ્રાયલ અમેરિકાની નૅશનલ ઇન્સ્ટિટ્યૂટ ઑફ એલર્જી ઍન્ડ ઇન્ફેક્શિયસ ડિસિઝિસ એટલે કે NIAID દ્વારા કરાઈ હતી. 

રેમેડેસિવિર કોરોનાની સારવારમાં કેટલી અસરકારક?

ગુજરાતમાં કોરોના વાઇરસના વધી રહેલા સંક્રમણ વચ્ચે રેમેડેસિવિરની ભારે માગ જોવા મળી રહી છે

આ દવા કોરોના વાઇરસની સારવારમાં મદદરૂપ થતી હોવાની વાતને સમર્થન કરતાં NIAIDના ડૉ. એન્થની ફાઉચીએ કહ્યું હતું કે, "સંશોધન પરથી મળેલી માહિતી પરથી સાબિત થાય છે કે આ દવા કોરોના વાઇરસની માંદગીમાંથી બેઠા થવા માટેનો સમય ઘટાડે છે."

"આ દવા વાઇરસને રોકે છે. તેથી અત્યારે એવું કહી શકાય કે આપણી પાસે સારવાર માટેનું શસ્ત્ર આવી ગયું છે."

કોરોના વાઇરસ સામે રેમેડેસિવિરની કાર્યક્ષમતા વિશે જણાવતાં મેહેર ફાર્મા ઇન્ટરનૅશનલના...\n\ntl;dr:
ગુજરાતના મુખ્ય મંત્રી વિજય રૂપાણીએ ગત સપ્તાહે સુરતની મુલાકાત દરમિયાન કહ્યું હતું કે આજકાલ ગુજરાતમાં રેમેડેસિવિર દવાની તંગી હોવાની ફરિયાદો મળી રહી છે.